αρχοντος μελισσιωνος μηνος ιλαιου βουλευοντων αριστοκλεα του φιλονικου αντιφιλου του γοργιλου απεδοτο φιλερως δημητριου τωι απολλωνι τωι πυθιωι επ ελευθερια κορασιον α ονομα τρυφαινα τιμας αργυριου μναν τριων και ταν τιμαν εχει πασαν. βεβαιωτηρ κατα τους νομους τας πολιος ευκλειδας ηρακλειδα. ει δε τις εφαπτοιτο τρυφαινας επι καταδουλισμωι βεβαιον παρεχετω τωι θεωι ταν ωναν ο τε αποδομενος και ο βεβαιωτηρ. ομοιως δε και ο παρατυχων κυριος εστω συλεων τρυφαιναν ως ελευθεραν αζαμιος ων και ανυποδικος πασας δικας και ζαμιας. παραμεινατω δε τρυφαινα φιλερωτι και τα γυναικι αυτου πραπιδι ποιουσα το επιτασσομενον παν το δυνατον. ει δε μη παραμιναι η μη ποιεοι το επιτασσομενον εξουσιαν εχετω φιλερως και πραπις επιτιμεοντες τρυφαινα τροπω ω κα θελωντι. δοτω δε τρυφαινα στακτη αργυριου μνας δυο η ενιαυσιον βρεφος. ει δε θελοι προαπελθειν δοτωι αργυριου μνας τρεις φιλερωτι η πραπιδι και εστω ελαυθερα. μαρτυρες οι τε ιερεις του απολλωνος καλλιστρατος διοδωρος και ιδιωται νικαιος σελαυκος πολυκρατης ηρακλειδας αντιφανης.
Phokis — Delphi — undated